
Tisztelt Képviselő-testület !

A jelenlegi intézményünk a Mórágyi Óvoda és Egységes Óvoda-bölcsőde egységes óvoda-bölcsőde formában működő többcélú intézményünk a törvényi változások miatt ebben a formában tovább nem működtethető.

AzNkt. szerint az egységes óvodai-bölcsődei ellátási forma a 2016/2017. nevelési év végéig működhetett volna .Az egységes óvoda-bölcsődében ellátott gyermekek 2017. szeptember 1-jétől - az életkoruknak megfelelően - óvodában, vagy a gyermekjóléti alapellátás keretében megszervezett gyermekek napközbeni ellátását biztosító intézményben vagy ilyen feladatot ellátó többcélú intézményben láthatók el.. 
Az Nkt. június 9-i módosításának köszönhetően módosult a az egységes óvoda-bölcsődék 2018.augusztus 31-ig működhetnek tovább.
Jogszabály: Nkt. 2017.06.09-től hatályos:
99/E. § 2018. szeptember 1-jétől egységes óvoda-bölcsőde nem működhet. Az egységes óvoda-bölcsődében ellátott gyermekek 2018. szeptember 1-jétől – az életkoruknak megfelelően – óvodában, vagy a gyermekjóléti alapellátás keretében megszervezett gyermekek napközbeni ellátását biztosító intézményben vagy ilyen feladatot ellátó többcélú intézményben láthatók el.

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 94. § (3a)[footnoteRef:1] bekezdése 2017. januári 1-i hatállyal előírja, hogy „Ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, Cikón  ez jelenleg 29 fő  a (3) bekezdés a) pontja alá nem tartozó 10.000 fő feletti települések kötelező bölcsődei ellátása települési önkormányzat köteles gondoskodni a gyermekek bölcsődei ellátásáról a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján. [1:  Beiktatta: 2015. évi CCXXIII. törvény 29. §. Hatályos: 2017. I. 1-től.] 

A települési önkormányzatnak 2018. december 31-éig kell eleget tennie az egyes szociális, gyermekvédelmi, családtámogatási tárgyú és egyéb kapcsolódó törvények módosításáról szóló 2015. évi CCXXIII. törvénnyel megállapított 94. § (3a) bekezdésben foglalt kötelezettségének (Gyvt. 175.§ (5) bek.) 
A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet (a továbbiakban: R.) 2017. január 1-én hatályba lépett 34. §-a alapján - ha a települési önkormányzat nem biztosít bölcsődei ellátást a Gyvt. 94. § (3a) bekezdésében foglaltak végrehajtása érdekében -a települési önkormányzatnak igényfelmérési kötelezettsége van:
a) minden év március 1-jéig(először 2018. március 1-ig) a helyben szokásos módon felhívást kell közzé tennie arról, hogy a szülő vagy más törvényes képviselő április 15-éig jelezheti a települési önkormányzatnak a bölcsődei ellátás biztosítása iránti igényét, és
b) minden év március 31-éig meg kell vizsgálnia, hogy a Központi Statisztikai Hivatal adott év január 1-jei adatai alapján a település 3 év alatti lakosainak száma meghaladja-e a negyven főt.
a.) jelenleg nem jelezte senki a bölcsődei beíratást
b.) Mórágyon  2017. december 31. napján, vagyis 2018. január 1.napján a három év alatti gyermekek száma: 23 fő
I. Javaslat a Mórágyi Óvoda és Egységes Óvoda –bölcsőde átalakítására.

A jogszabály változásának következtében Mórágyi Község Önkormányzata által fenntartott Óvoda és Egységes óvoda-bölcsőde 2018. szeptember 1. napjától megszűnik.
A mini bölcsőde tárgyi feltételeinek sajnos a jelenlegi óvodánk többcélú óvoda-bölcsőde intézmény kialakítása nem megoldott, a bemutatott feltételeknek nem felel meg. 
A jelenlegi felmérés és létszámadatok alapján a mini  bölcsődei ellátás megszervezéséről(3 év alatti gyermekek napközbeni ellátása),valamelyik formájának(bölcsődei ellátást nyújtó intézmény, - önállóan vagy társulásban - szolgáltatás, vagy ellátási szerződés útján) biztosításáról,megvalósításáról az önkormányzatunknak jelenleg nem kell gondoskodnia, sajnos a tárgyi feltételek megléte miatt nem is tud gondoskodni. . (A település 3 év alatti lakosainak száma nem haladja meg a 40 főt, 2018. január 1-i állapot szerint a 0 – 3 évesek száma 23 fő és jelenleg helyben nem igényelte eddig senki sem a bölcsődei ellátást.) Jelenleg az óvodában 4 fő bölcsődés van, és a bölcsődés gyermekek szeptemberre mind óvodás korúak lesznek.
(Az óvoda átszervezésénél a nemzeti köznevelésről szóló törvény előírásait is figyelembe kell venni, az átszervezésről legkésőbb 2018. május 31-ig döntenie kell a képviselő-testületnek, az azt megelőző eljárásrend betartásával.) 



Tisztelt Képviselő-testület!
Kérem, hogy az előterjesztést megtárgyalni, a határozati javaslatot elfogadni szíveskedjenek! 

Határozati javaslat
/2018. (V.10.) német nemzetiségi önkormányzati határozat
A Mórágyi Óvoda és Egységes Óvoda-bölcsőde átszervezéséről

A Mórágy Német Nemzetiségi Önkormányzat Képviselő-testülete egyetért a Mórágyi Óvoda és Egységes Óvoda-bölcsőde átszervezésével úgy, hogy 2018. szeptember 1 napjától az intézmény csak Mórágyi Óvodaként működik tovább.


